**«Қазақстан Республикасының кейбір заңнамалық актілеріне спорттық бағыттағы жылқылардың қазақы тұқымын**

**сақтау және өсімін молайту мәселелері бойынша өзгерістер мен толықтырулар енгізу туралы»**

**Қазақстан Республикасы Заңының жобасына**

**САЛЫСТЫРМА КЕСТЕ**

|  |  |  |  |  |
| --- | --- | --- | --- | --- |
| **Р/С№** | **Құрылымдық элемент** | **Қолданыстағы редакциясы** | **Ұсынылатын редакциясы** | **Негіздеме** |
| 1 | 2 | 3 | 4 | 5 |
| **1. «Асыл тұқымды мал шаруашылығы туралы» 1998 жылғы 9 шiлдедегi** **Қазақстан Республикасының** **Заңы** | | | | |
| 1. | Жобаның  1-бабы  1-тармағы  1) тармақшасы  төртінші абзацы  *(Заңның*  *1-бабы*  *7) тармақшасы)* | 1-бап. Осы Заңда пайдаланылатын негізгі ұғымдар  …  7) асыл тұқымды жануар – Қазақстан Республикасының асыл тұқымды мал шаруашылығы туралы заңнамасында белгіленген тәртіппен республикалық палатада тіркелген, тұқымның *өнімділік* бағыты мен деңгейіне сай келетін таза тұқымды жануар; | Мынадай редакцияда жазылсын:  «7) асыл тұқымды жануар – Қазақстан Республикасының асыл тұқымды мал шаруашылығы туралы заңнамасында белгіленген тәртіппен республикалық палатада тіркелген, тұқымның бағыты мен **стандартына** сай келетін таза тұқымды жануар;»; | 1. Заңнамалық және нормативтік база спорттық бағыттағы жылқы тұқымдарына қажетті мемлекеттік қолдауды алуға мүмкіндік бермейді. Мемлекеттік қолдаудың қолданыстағы шаралары өнімді бағыттағы жылқы шаруашылығына көрсетіледі. Ұлттық ат спорты түрлерін (бәйге, көкпар, аударыспақ, жамбы ату, теңге алу) жаппай дамыту үшін спорттық бағыттағы қазақ жылқы тұқымдарын сақтау және өсімін молайту қажет. Ол үшін асыл тұқымды жануарлар тұқым стандарттарына сәйкес келуі керек деген талапты көздеу ұсынылады. Бұл ретте стандарттар өнімділік көрсеткіштері бойынша талаптарды ғана емес, сондай-ақ спорттық көрсеткіштер бойынша талаптарды да қамтитын болады.  Жоғарыда айтылғандарға байланысты «асыл тұқымды жануар» ұғымын тұқым стандартына сәйкестігі жөніндегі талаптармен толықтыру ұсынылады.  Осы ұсынылып отырған нормаларды қабылдау спорттық бағыттағы жылқы тұқымдарының селекциялық-асыл тұқымдық жұмысын субсидиялау және олардың асыл тұқымды айғырларының құнын өтеу түрінде мемлекеттік қолдау шараларын көрсетуге мүмкіндік береді. Бұл норманы уәкілетті мемлекеттік орган (Ауыл шаруашылығы министрлігі) Асыл тұқымды мал шаруашылығын дамытуды, мал шаруашылығы өнімінің өнімділігі мен сапасын арттыруды субсидиялау қағидалары шеңберінде іске асыратын болады.  2. Қазақстан Республикасы Заңының жобасы Президент Әкімшілігі Басшысының 2023 жылғы 20 мамырдағы № 23-41-9/23-2055-3 қбп тапсырмасына байланысты әзірленді. |
| 2. | Жобаның  1-бабы  1-тармағы  1) тармақшасы  төртінші, бесінші және алтыншы  абзацтары  *(Заңның*  *1-бабы жаңа*  *34-2) тармақшасы)* | 1-бап. Осы Заңда пайдаланылатын негізгі ұғымдар  …  34-2) таза қанды жануар – бекітілген кезінен бастап шығару кезінде бір тұқым пайдаланылған жануар; | 34-2) тармақша мынадай редакцияда жазылсын:  «**34-2) спорттық бағыттағы жылқылардың қазақы тұқымы – Қазақстан Республикасының асыл тұқымды мал шаруашылығы туралы заңнамасында белгіленген тәртіппен республикалық палатада тіркелген отандық селекцияның спорттық бағыттағы асыл тұқымды жылқылары;**  **34-3)** таза қанды жануар – бекітілген кезінен бастап шығару кезінде бір тұқым пайдаланылған жануар;»; | 1. «Спорттық бағыттағы қазақы жылқы тұқымы» ұғымын заңнамалық тұрғыдан бекіту, спорттық бағыттағы жалғыз бірегей қостанай жылқысының тұқымын сақтау және қалпына келтіру мақсатында.  2. 34-2) тармақшаның нөмірленуі «Құқықтық актілер туралы» Заңның 23-бабы 7-тармағының талаптарына сәйкес 34-3) болып өзгертілді: Нормативтік құқықтық актідегі терминдер мен анықтамалар қазақ тілінде алфавиттік тәртіппен орналастырылады. Нормативтік құқықтық актідегі орыс тіліндегі терминдер мен анықтамалар олардың қазақ тілінде жазылу тәртібіне сәйкес келуге тиіс. |
| 3. | Жобаның  1-бабы  1-тармағы  1) тармақшасы  жетінші  абзацы  *(Заңның*  *1-бабы*  *41) тармақшасы)* | 1-бап. Осы Заңда пайдаланылатын негізгі ұғымдар  …  41) тұқым стандарты – республикалық палаталар бекітетін тиiстi тұқымдағы асыл тұқымды жануарлардың фенотиптік және өнiмдiлiк көрсеткіштеріне қойылатын ең төмен талаптар; | Мынадай редакцияда жазылсын:  «41) тұқым стандарты – республикалық палаталар бекітетін тиісті тұқымды асыл тұқымды жануарлардың фенотиптік және өнімділік көрсеткіштеріне, **ал спорттық бағыт үшін – спорттық көрсеткіштеріне** қойылатын ең төмен талаптар;»; | Асыл тұқымды жануарлар тұқым стандарттарына сәйкес келуі керек деген талапты қарастыру ұсынылады. Бұл ретте стандарттар өнімділік көрсеткіштері (алынатын сүттің немесе еттің көлемі) бойынша талаптарды ғана емес, сондай-ақ спорттық көрсеткіштер (аттың жылдамдығы, төзімділігі және т.б.) бойынша талаптарды да қамтитын болады. |
| 4. | Жобаның  1-бабы  1-тармағы  2) тармақшасы  төртінші  абзацы  *(Заңның*  *28-2-бабы*  *5-тармағының*  *екінші бөлігі)* | 28-2-бап. Республикалық палата  ...  Қазақстан Республикасының аумағында қой шаруашылығы **және жылқы шаруашылығы** республикалық палаталары қойлардың **және жылқылардың** әр өнімділік бағыты бойынша біреуден құрылады. | Мынадай редакцияда жазылсын:  «Қазақстан Республикасының аумағында қой шаруашылығы республикалық палаталары қойлардың әр өнімділік бағыты бойынша біреуден құрылады.»; | Норманы қой өнімділігінің әрбір бағыты бойынша қызмет жүргізетін республикалық қой шаруашылығы палаталарының жұмыс істеуіне сәйкес келтіру мақсатында. |
| 5. | Жобаның  1-бабы  1-тармағы  2) тармақшасы  алтыншы  абзацы  *(Заңның*  *28-2-бабы*  *5-тармағының*  *жаңа*  *үшінші бөлігі)* | 28-2-бап. Республикалық палата  ...  Жоқ | Мынадай мазмұндағы үшінші бөлікпен толықтырылсын:  «**Қазақстан Республикасының аумағында жылқы шаруашылығы республикалық палаталары жылқылардың өнімділік және спорттық бағыты бойынша біреуден құрылады.**»; | Жылқылардың өнімділік немесе спорттық бағыттары бойынша республикалық палаталардың жұмыс істеуінің құқықтық негізін регламенттейтін норманы енгізу мақсатында. |
| 6. | Жобаның  1-бабы  1-тармағы  2) тармақшасы  сегізінші және тоғызыншы абзацтары  *(Заңның*  *28-2-бабының*  *6-тармағы)* | 6. Егер ірі қара малдың бір тұқымы бойынша немесе қой **мен** **жылқының** өнімділік бағыттары бойынша асыл тұқымды жануарларды өсіруді жүзеге асыратын жеке және заңды тұлғалардың мүдделері ірі қара малдың өнімділік бағыттары бойынша немесе қой мен **жылқының** өнімділік бағыттары бойынша республикалық палатада білдірілсе, жекелеген республикалық палатаны құру ірі қара малдың өнімділік бағыттары бойынша немесе қой **мен** **жылқының** өнімділік бағыттары бойынша жұмыс істеп тұрған республикалық палатаны қайта ұйымдастыру (бөлу, бөліп шығару нысанында) арқылы жүзеге асырылады.  Ірі қара малдың өнімділік бағыттары бойынша немесе қой **мен** **жылқының** өнімділік бағыттары бойынша республикалық палатаны қайта ұйымдастыру (бөлу, бөліп шығару нысанында) үшін республикалық палата мүшелерінің жалпы жиналысында шығарылған және республикалық палата мүшелерінің кемінде елу пайыз дауысын алған, ірі қара малдың бір тұқымы бойынша немесе қой **мен жылқының** өнімділік бағыттары бойынша асыл тұқымды жануарларды өсіруді жүзеге асыратын жеке және заңды тұлғалардың мүдделерін білдіретін республикалық палатаның кемінде үш мүшесінің және республикалық палата кеңесінің кемінде бір мүшесінің бірлескен шешімі негіз болып табылады. | Мынадай редакцияда жазылсын:  «6. Егер ірі қара малдың бір тұқымы бойынша немесе **қойдың өнімділік бағыттары немесе жылқылардың өнімділік немесе спорттық бағыттары бойынша** асыл тұқымды жануарларды өсіруді жүзеге асыратын жеке және заңды тұлғалардың мүдделері ірі қара малдың өнімділік бағыттары бойынша немесе **қойдың өнімділік бағыттары немесе жылқылардың өнімділік немесе спорттық бағыттары бойынша** республикалық палатада білдірілсе, жекелеген республикалық палатаны құру ірі қара малдың өнімділік бағыттары бойынша немесе **қойдың өнімділік бағыттары немесе жылқылардың өнімділік немесе спорттық бағыттары бойынша** жұмыс істеп тұрған республикалық палатаны қайта ұйымдастыру (бөлу, бөліп шығару нысанында) арқылы жүзеге асырылады.  Ірі қара малдың өнімділік бағыттары бойынша немесе **қойдың өнімділік бағыттары немесе жылқылардың өнімділік немесе спорттық бағыттары бойынша** республикалық палатаны қайта ұйымдастыру (бөлу, бөліп шығару нысанында) үшін республикалық палата мүшелерінің жалпы жиналысында шығарылған және республикалық палата мүшелерінің кемінде елу пайыз дауысын алған, ірі қара малдың бір тұқымы немесе **қойдың өнімділік бағыттары немесе жылқылардың өнімділік немесе спорттық бағыттары** бойыншаасыл тұқымды жануарларды өсіруді жүзеге асыратын жеке және заңды тұлғалардың мүдделерін білдіретін республикалық палатаның кемінде үш мүшесінің және республикалық палата кеңесінің кемінде бір мүшесінің бірлескен шешімі негіз болып табылады.»; | Жылқылардың өнімді немесе спорттық бағыттары бойынша республикалық палаталар құрудың және олардың жұмыс істеуінің құқықтық негізін регламенттейтін норманы нақтылау мақсатында. |
| 7. | Жобаның  1-бабы  1-тармағы  3) тармақшасы  сегізінші және тоғызыншы абзацтары  *(Заңның*  *28-3-бабы*  *9-тармағының жаңа*  *1-2) тармақшасы)* | 28-3 бап. Республикалық палатаның құрылымы мен өкілеттіктері  ...  Жоқ | Мынадай мазмұндағы жаңа 1-2) тармақшамен толықтырылсын:  «**1-2) уәкілетті орган айқындаған тәртіппен асыл тұқымды өнім (материал) мәртебесін беру (тоқтата тұру, күшін жою) арқылы спорттық бағыттағы жылқылардың қазақы тұқымдарын есепке алуды ұйымдастырады;**». | Спорттық бағыттағы жылқы тұқымдарының селекциялық-асыл тұқымдық жұмысын субсидиялау түрінде мемлекеттік қолдау шараларын тиімді көрсету мақсатында спорттық бағыттағы жылқылардың қазақы тұқымдарының есебін жүргізу қажет. Есепке алуды тиісті НҚА-мен реттеу ұсынылады. |
| **2. «Селекциялық жетістіктерді қорғау туралы» 1999 жылғы 13 шілдедегі** **Қазақстан Республикасының Заңы** | | | | |
| 8. | Жобаның  1-бабы  2-тармағының үшінші абзацы  *(Заңның*  *2-бабының*  *3-тармағы)* | 2-бап. Осы Заңда пайдаланылатын негізгі ұғымдар  …  3) асыл тұқымды жануар – Қазақстан Республикасының асыл тұқымды мал шаруашылығы туралы заңнамасында белгіленген тәртіппен республикалық палатада тіркелген, тұқымның өнімділік бағыты мен деңгейіне сай келетін таза тұқымды жануар; | Мынадай редакцияда жазылсын:  «3) асыл тұқымды жануар – Қазақстан Республикасының асыл тұқымды мал шаруашылығы туралы заңнамасында белгіленген тәртіппен республикалық палатада тіркелген, тұқымның бағыты мен **стандартына** сай келетін таза тұқымды жануар;». | 1-позицияны қабылдау жөніндегі ұсынысқа байланысты. |
| 3. «Агроөнеркәсіптік кешенді және ауылдық аумақтарды дамытуды мемлекеттік реттеу туралы» 2005 жылғы 8 шілдедегіҚазақстан Республикасының Заңы | | | | |
| 9. | Жобаның  1-бабы  3-тармағы  төртінші абзацы  *(Заңның*  *1-бабы*  *3) тармақшасы)* | 1-бап. Осы Заңда қолданылатын негізгі ұғымдар…  …  3) агроөнеркәсіптік кешен – ауыл шаруашылығы, балық шаруашылығы өнімдерін өндіруді, дайындауды, сақтауды, тасымалдауды, қайта өңдеуді және өткізуді, сондай-ақ тамақ өнеркәсібін, оларды қазіргі заманғы техникамен, технологиялық жабдықпен, ақшамен, ақпараттық және басқа да ресурстармен қамтамасыз ететін ілеспе өндірістер мен қызмет салаларын, ветеринариялық-санитариялық және фитосанитариялық қауіпсіздікті, ғылыми қамтамасыз ету мен кадрлар даярлауды қамтитын экономика салаларының жиынтығы; | Мынадай редакцияда жазылсын:  «3) агроөнеркәсіптік кешен – ауыл шаруашылығы, балық шаруашылығы өнімдерін өндіруді, дайындауды, сақтауды, тасымалдауды, қайта өңдеуді және өткізуді, **асыл тұқымды жануарлардың өсімін молайтуды, оларды сақтауды, өсіруді,** сондай-ақ тамақ өнеркәсібін, оларды қазіргі заманғы техникамен, технологиялық жабдықпен, ақшамен, ақпараттық және басқа да ресурстармен қамтамасыз ететін ілеспе өндірістер мен қызмет салаларын, ветеринариялық-санитариялық және фитосанитариялық қауіпсіздікті, ғылыми қамтамасыз ету мен кадрлар даярлауды қамтитын экономика салаларының жиынтығы;»; | Асыл тұқымды мал шаруашылығын дамытуды субсидиялау, мал шаруашылығы өнімінің өнімділігі мен сапасын арттыру қағидаларын іске асыру шеңберінде көрсетілетін спорттық бағыттағы асыл тұқымды жылқыларды өсірумен айналысатын субъектілерді мемлекеттік қолдау шараларына қол жеткізуді қамтамасыз ету мақсатында. |
| 10. | Жобаның  1-бабы  3-тармағы  бесінші абзацы  *(Заңның*  *1-бабы*  *19-1) тармақшасы)* | 1-бап. Осы Заңда қолданылатын негізгі ұғымдар  …  19-1) ауыл шаруашылығы тауарын өндіруші – ауыл шаруашылығы өнімін өндірумен айналысатын жеке немесе заңды тұлға; | Мынадай редакцияда жазылсын:  «19-1) ауыл шаруашылығы тауарын өндіруші **(бұдан әрі – тауар өндіруші)** – ауыл шаруашылығы өнімін өндірумен, **сондай-ақ асыл тұқымды жануарлардың өсімін молайтумен, оларды сақтаумен және өсірумен** айналысатын жеке немесе заңды тұлға;». | Асыл тұқымды мал шаруашылығын дамытуды субсидиялау, мал шаруашылығы өнімінің өнімділігі мен сапасын арттыру қағидаларын іске асыру шеңберінде көрсетілетін спорттық бағыттағы асыл тұқымды жылқыларды өсірумен айналысатын субъектілерді мемлекеттік қолдау шараларына қол жеткізуді қамтамасыз ету мақсатында. |

|  |  |
| --- | --- |
| **Қазақстан Республикасы**  **Парламентінің депутаттары** | **С. Карплюк**  **С. Алдашев**  **Е. Әбіл**  **Б. Бейсенғалиев**  **Ш. Бұқтұғұтов**  **Б. Қаниев**  **А. Қожаназаров**  **Ә. Нәутиев**  **Д. Тұрғанов**  **Д. Шүкіжанова** |